CELEX: 62008TB0186
Language: et
Date: 2009-09-07 00:00:00
Title: Kohtuasi T-186/08: Esimese Astme Kohtu 7. septembri 2009 . aasta määrus — LPN versus komisjon (Tühistamishagi ja kahju hüvitamise nõue — Keskkond — Direktiiv 92/43/EMÜ — Kaebuse menetlemise lõpetamine — Liikmesriigi kohustuste rikkumise menetluse algatamata jätmine — Määrus (EÜ) nr 1049/2001 — Ilmselge vastuvõetamatus — Otsuse tegemise vajaduse äralangemine)

7.11.2009   
            
            
               ET
            
            
               Euroopa Liidu Teataja
            
            
               C 267/64
            
         Esimese Astme Kohtu 7. septembri 2009. aasta määrus — LPN versus komisjon
   (Kohtuasi T-186/08) (1)
   
   (Tühistamishagi ja kahju hüvitamise nõue - Keskkond - Direktiiv 92/43/EMÜ - Kaebuse menetlemise lõpetamine - Liikmesriigi kohustuste rikkumise menetluse algatamata jätmine - Määrus (EÜ) nr 1049/2001 - Ilmselge vastuvõetamatus - Otsuse tegemise vajaduse äralangemine)
   2009/C 267/116
   Kohtumenetluse keel: portugali
   
      Pooled
   
   
      Hageja: Liga para Protecção da Natureza (LPN) (Lissabon, Portugal) (esindaja: advokaat P. Vinagre e Silva)
   
      Kostja: Euroopa Ühenduste Komisjon (esindajad: P. Costa de Oliveira ja D. Recchia)
   
      Kostja toetuseks menetlusse astuja: Portugali Vabariik (esindajad: L. Inez Fernandes, T. Moreira ja A. de Oliveira Mendonça, keda abistasid advokaadid D. Abecasis ja A. Marques)
   
      Kohtuasja ese
   
   Nõue tühistada esiteks komisjoni 28. veebruari 2008. aasta otsus, mida on mainitud hagejale saadetud komisjoni 3. aprilli 2008. aasta kirjas nr ENV.A.2/MAS/mm/D (2008) 5542, millega komisjon teatas oma kavatsusest lõpetada kaebuse menetlemine seoses Portugalis Sabori jõele tammi ehitamist käsitleva projekti väidetava vastuoluga nõukogu 21. mai 1992. aasta direktiiviga 92/43/EMÜ looduslike elupaikade ning loodusliku loomastiku ja taimestiku kaitse kohta (EÜT L 206, lk 7; ELT eriväljaanne 15/02, lk 102) (kaebus nr 2003/4523 — projekt „Baixo Sabor’i” tamm), ning teiseks väidetav komisjoni vaikimisi tehtud otsus, millega keelduti andmast hagejale juurdepääsu teatavatele dokumentidele; ning kahju hüvitamise nõue.
   
      Määruse resolutsioon
   
   
               1.
            
            
               Otsuse tegemise vajadus on ära langenud nõude osas, millega paluti tühistada väidetav vaikimisi tehtud otsus, millega keelduti võimaldamast juurdepääsu dokumentidele vastavalt Euroopa Parlamendi ja nõukogu 30. mai 2001. aasta direktiivile 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele.
            
         
               2.
            
            
               Jätta hagi ülejäänud osas ilmse vastuvõetamatuse tõttu läbi vaatamata.
            
         
               3.
            
            
               Mõista Euroopa Ühenduste Komisjoni kohtukulud välja La Liga para Protecção da Naturezalt (LPN), kes ühtlasi kannab ise oma kohtukulud.
            
         
               4.
            
            
               Portugali Vabariik kannab ise oma kohtukulud.
            
         
      (1)  ELT C 183, 19.7.2008.